title: Директива 2013/20/ЕС на Съвета от 13 май 2013 година за адаптиране на някои директиви в областта на безопасността на храните, ветеринарната и фитосанитарната политика поради присъединяването на Хърватия

text:
               10.6.2013

               BG

               Официален вестник на Европейския съюз

               L 158/234

         ДИРЕКТИВА 2013/20/ЕС НА СЪВЕТА
   от 13 май 2013 година
   за адаптиране на някои директиви в областта на безопасността на храните, ветеринарната и фитосанитарната политика поради присъединяването на Хърватия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Договора за присъединяване на Хърватия, и по-специално член 3, параграф 4 от него,
   като взе предвид Акта за присъединяване на Хърватия, и по-специално член 50 от него,
   като взе предвид предложението на Европейската комисия,
   като има предвид, че:

               (1)

               Съгласно член 50 от Акта за присъединяване на Хърватия, когато актове на институциите, приети преди присъединяването, изискват адаптация, дължаща се на присъединяването, и необходимите адаптации не са предвидени в посочения акт за присъединяване или в неговите приложения, Съветът, с квалифицирано мнозинство, по предложение на Комисията приема необходимите за целта актове, ако първоначалният акт не е приет от Комисията.

               (2)

               В Заключителния акт на конференцията, на която бе съставен и приет Договорът за присъединяване на Хърватия, бе посочено, че високодоговарящите се страни са постигнали политическо споразумение относно определен брой наложени от присъединяването адаптации на актове, приети от институциите, и приканват Съвета и Комисията да приемат тези адаптации преди присъединяването, допълнени и актуализирани, където е необходимо, за да бъде отчетено развитието на правото на Съюза.

               (3)

               Поради това директиви 64/432/ЕИО (1), 89/108/ЕИО (2), 91/68/ЕИО (3), 96/23/EO (4), 97/78/EO (5), 2000/13/EO (6), 2000/75/EO (7), 2002/99/EO (8), 2003/85/EO (9), 2003/99/EO (10) и 2009/156/EO (11) следва да бъдат съответно изменени,

         ПРИЕ НАСТОЯЩАТА ДИРЕКТИВА:
   Член 1
   Директиви 64/432/ЕИО, 89/108/ЕИО, 91/68/ЕИО, 96/23/ЕО, 97/78/ЕО, 2000/13/ЕО, 2000/75/ЕО, 2002/99/ЕО, 2003/85/ЕО, 2003/99/ЕО и 2009/156/ЕО се изменят съгласно предвиденото в приложението към настоящата директива.
   Член 2
   1.   Държавите членки приемат и публикуват най-късно до датата на присъединяване на Хърватия към Съюза законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
   Те прилагат тези разпоредби от датата на присъединяване на Хърватия към Съюза.
   Когато държавите членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила, при условие че Договорът за присъединяване на Хърватия влезе в сила, от датата на влизането му в сила.
   Член 4
   Адресати на настоящата директива са държавите членки.

      Съставено в Брюксел на 13 май 2013 година.

            За Съвета

            Председател

         S. COVENEY

      (1)  Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (ОВ 121, 29.7.1964 г., стр. 1977/64).

      (2)  Директива 89/108/ЕИО на Съвета от 21 декември 1988 г. за сближаване на законодателствата на държавите членки относно дълбоко замразените храни за човешка консумация (ОВ L 40, 11.2.1989 г., стр. 34).

      (3)  Директива 91/68/ЕИО на Съвета от 28 януари 1991 г. относно ветеринарно-санитарните изисквания относно търговията с овце и кози в рамките на Общността (ОВ L 46, 19.2.1991 г., стр. 19).

      (4)  Директива 96/23/ЕО на Съвета от 29 април 1996 г. относно мерките за наблюдение на определени вещества и остатъци от тях в живи животни и животински продукти (ОВ L 125, 23.5.1996 г., стр. 10).

      (5)  Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (ОВ L 24, 30.1.1998 г., стр. 9).

      (6)  Директива 2000/13/ЕО на Европейския парламент и на Съвета от 20 март 2000 г. за сближаване на законодателствата на държавите членки относно етикетирането, представянето и рекламата на храните (ОВ L 109, 6.5.2000 г., стр. 29).

      (7)  Директива 2000/75/ЕО на Съвета от 20 ноември 2000 г. за определяне на условията за борба и ликвидиране на болестта син език (ОВ L 327, 22.12.2000 г., стр. 74).

      (8)  Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (ОВ L 18, 23.1.2003 г., стр. 11).

      (9)  Директива 2003/85/ЕО на Съвета от 29 септември 2003 г. относно мерки на Общността за борба с болестта шап (ОВ L 306, 22.11.2003 г., стр. 1).

      (10)  Директива 2003/99/ЕО на Европейския парламент и на Съвета от 17 ноември 2003 г. относно мониторинга на зоонозите и заразните агенти, причиняващи зоонози (ОВ L 325, 12.12.2003 г., стр. 31).

      (11)  Директива 2009/156/ЕО на Съвета от 30 ноември 2009 г. относно ветеринарно-санитарните условия, регулиращи движението и вноса от трети страни на еднокопитни животни (ОВ L 192, 23.7.2010 г., стр. 1).

      ПРИЛОЖЕНИЕ
      ЧАСТ А

         ЗАКОНОДАТЕЛСТВО В ОБЛАСТТА НА БЕЗОПАСНОСТТА НА ХРАНИТЕ

                  1.

                  В член 8, параграф 1, буква а) от Директива 89/108/ЕИО, в списъка се добавя следното:
                  „на хърватски език: „brzo smrznuto“.“.

                  2.

                  Директива 2000/13/ЕО се изменя, както следва:

                              а)

                              в член 5, параграф 3, втора алинея списъкът, започващ с „на български“ и завършващ с „bestrålad“ или „behandlad med joniserande strålning“, се заменя със следното:
                              „—   на български език: „облъчено“ или „обработено с йонизиращо лъчение“,
                              —   на испански език: „irradiado“ или „tratado con radiación ionizante“,
                              —   на чешки език: „ozářeno“ или „ošetřeno ionizujícím zářením“,
                              —   на датски език: „bestrålet/…“ или „strålekonserveret“, или „behandlet med ioniserende stråling“, или „konserveret med ioniserende stråling“,
                              —   на немски език: „bestrahlt“ или „mit ionisierenden Strahlen behandelt“,
                              —   на естонски език: „kiiritatud“ или „töödeldud ioniseeriva kiirgusega“,
                              —   на гръцки език: „επεξεργασμένο με ιονίζουσα ακτινοβολία“ или „ακτινοβολημένο“,
                              —   на английски език: „irradiated“ или „treated with ionising radiation“,
                              —   на френски език: „traité par rayonnements ionisants“ или „traité par ionisation“,
                              —   на хърватски език: „konzervirano zračenjem“ или „podvrgnuto ionizirajućem zračenju“,
                              —   на италиански език: „irradiato“ или „trattato con radiazioni ionizzanti“,
                              —   на латвийски език: „apstarots“ или „apstrādāts ar jonizējošo starojumu“,
                              —   на литовски език: „apšvitinta“ или „apdorota jonizuojančiąja spinduliuote“,
                              —   на унгарски език: „sugárkezelt“ или „ionizáló energiával kezelt“,
                              —   на малтийски език: „ittrattat bir-radjazzjoni“ или „ittrattat b'radjazzjoni jonizzanti“,
                              —   на нидерландски език: „doorstraald“ или „door bestraling behandeld“, или „met ioniserende stralen behandeld“,
                              —   на полски език: „napromieniony“ или „poddany działaniu promieniowania jonizującego“,
                              —   на португалски език: „irradiado“ или „tratado por irradiação“, или „tratado por radiação ionizante“,
                              —   на румънски език: „iradiate“ или „tratate cu radiații ionizate“,
                              —   на словашки език: „ošetrené ionizujúcim žiarením“,
                              —   на словенски език: „obsevano“ или „obdelano z ionizirajočim sevanjem“,
                              —   на фински език: „säteilytetty“ или „käsitelty ionisoivalla säteilyllä“,
                              —   на шведски език: „bestrålad“ или „behandlad med joniserande strålning“.“;

                              б)

                              в член 10, параграф 2, в списъка след вписването на френски език се вмъква следното:
                              „—   на хърватски език: „upotrijebiti do“,“.

            ЧАСТ Б

         ЗАКОНОДАТЕЛСТВО ВЪВ ВЕТЕРИНАРНАТА ОБЛАСТ

                  1.

                  В член 2, параграф 2, буква п) от Директива 64/432/ЕИО се добавя следното в списъка:
                  „—   Хърватия: županija;“.

                  2.

                  В член 2, буква б)от Директива 91/68/ЕИО се добавя следното в списъка под точка 14:
                  „—   Хърватия: županija“.

                  3.

                  В член 8, параграф 3 от Директива 96/23/ЕО след третата алинея се вмъква следната алинея:
                  „Хърватия предава на Комисията за първи път до 31 март 2014 г. резултатите от своите планове за откриване на вещества и остатъци и от мерките си за контрол.“

                  4.

                  Приложение I към Директива 97/78/ЕО се заменя със следното:

                     „ПРИЛОЖЕНИЕ I
                     ТЕРИТОРИИ, ИЗБРОЕНИ В ЧЛЕН 1

                                 1.

                                 Територията на Кралство Белгия.

                                 2.

                                 Територията на Република България.

                                 3.

                                 Територията на Чешката република.

                                 4.

                                 Територията на Кралство Дания, с изключение на Фарьорските острови и Гренландия.

                                 5.

                                 Територията на Федерална република Германия.

                                 6.

                                 Територията на Република Естония.

                                 7.

                                 Територията на Ирландия.

                                 8.

                                 Територията на Република Гърция.

                                 9.

                                 Територията на Кралство Испания, с изключение на Сеута и Мелиля.

                                 10.

                                 Територията на Френската република.

                                 11.

                                 Територията на Република Хърватия.

                                 12.

                                 Територията на Италианската република.

                                 13.

                                 Територията на Република Кипър.

                                 14.

                                 Територията на Република Латвия.

                                 15.

                                 Територията на Република Литва.

                                 16.

                                 Територията на Великото херцогство Люксембург.

                                 17.

                                 Територията на Унгария.

                                 18.

                                 Територията на Малта.

                                 19.

                                 Територията на Кралство Нидерландия в Европа.

                                 20.

                                 Територията на Република Австрия.

                                 21.

                                 Територията на Република Полша.

                                 22.

                                 Територията на Португалската република.

                                 23.

                                 Територията на Румъния.

                                 24.

                                 Територията на Република Словения.

                                 25.

                                 Територията на Словашката република.

                                 26.

                                 Територията на Република Финландия.

                                 27.

                                 Територията на Кралство Швеция.

                                 28.

                                 Територията на Обединеното кралство Великобритания и Северна Ирландия.“

                  5.

                  В приложение II към Директива 2000/75/ЕО, в заглавието на част А след вписването „LABORATOIRE COMMUNAUTAIRE DE RÉFÉRENCE POUR LA FIÈVRE CATARRHALE DU MOUTON“ се вмъква следното:
                  „REFERENTNI LABORATORIJ ZAJEDNICE ZA BOLEST PLAVOG JEZIKA“.

                  6.

                  Приложение II към Директива 2002/99/ЕО се изменя, както следва:

                              a)

                              в точка 2, първо тире, след кода „GR“ се вмъква следният ISO код:
                              „HR“;

                              b)

                              в точка 2, трето тире се добавя следната група от инициали:
                              „EZ,“.

                  7.

                  В приложение XI към Директива 2003/85/ЕО, в таблицата в част А след вписването за Франция се вмъква следното:

                              „HR

                              Хърватия

                              Hrvatski veterinarski institut, Zagreb

                              Хърватия“

                  8.

                  В член 9, параграф 1 от Директива 2003/99/ЕО втората алинея се заменя със следното:
                  „Всяка държава членка предава на Комисията всяка година до края на месец май, за България и Румъния за първи път до края на месец май 2008 г., а за Хърватия за първи път до края на месец май 2014 г., доклад за тенденциите и източниците на зоонози, заразни агенти, причиняващи зоонози, и антимикробната резистентност, обхващащ данните, събрани съгласно членове 4, 7 и 8 през предходната година. Докладите и всякакви техни резюмета се правят публично достояние.“.

                  9.

                  В член 4, параграф 6, първа алинея от Директива 2009/156/ЕО въвеждащото изречение се заменя със следното:
                  „Когато държава членка изработва или е изработила доброволна или задължителна програма за борба с болест, на която еднокопитните животни са податливи, тя може да представи програмата на Комисията в рамките на шест месеца, считано от 4 юли 1990 г. — за Белгия, Дания, Германия, Ирландия, Гърция, Испания, Франция, Италия, Люксембург, Нидерландия, Португалия и Обединеното кралство, от 1 януари 1995 г. — за Австрия, Финландия и Швеция, от 1 май 2004 г. — за Чешката република, Естония, Кипър, Латвия, Литва, Унгария, Малта, Полша, Словения и Словакия, от 1 януари 2007 г. — за България и Румъния, и от 1 юли 2013 г. — за Хърватия, като подчертава по-специално:“.


title: Директива 2006/20/ЕО на Комисията от 17 февруари 2006 година за изменение с цел нейното адаптиране към техническия прогрес на Директива 70/221/ЕИО на Съвета относно резервоарите за течно гориво и задната ниско разположена защита на моторните превозни средства и техните ремаркетаТекст от значение за ЕИП.

text:
Важна правна забележка

|

32006L0020

Официален вестник n° L 048 , 18/02/2006 стр. 0016 - 0018 Официален вестник n° L 330 , 28/11/2006 стр. 0190 - 0192

		20060217Директива 2006/20/ЕО на Комисиятаот 17 февруари 2006 годиназа изменение с цел нейното адаптиране към техническия прогрес на Директива 70/221/ЕИО на Съвета относно резервоарите за течно гориво и задната ниско разположена защита на моторните превозни средства и техните ремаркета(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 70/156/ЕИО на Съвета от 6 февруари 1970 г. за сближаване на законодателствата на държавите-членки по отношение на типовото одобрение на моторни превозни средства и техните ремаркета [1], и по-специално член 13, параграф 2, второ тире от нея,като взе предвид Директива 70/221/ЕИО на Съвета от 20 март 1970 г. за сближаване на законодателствата на държавите-членки относно резервоарите за течни горива и задните защитни устройства на моторни превозни средства и техните ремаркета [2], и по-специално член 3 от нея,като има предвид, че:(1) Директива 70/221/ЕИО е една от специалните директиви в рамките на процедурата за типово одобрение на ЕО, създадена с Директива 70/156/ЕИО. Следователно разпоредбите на Директива 70/156/ЕИО по отношение на системите, компонентите и обособените технически възли за превозни средства се прилагат за Директива 70/221/ЕИО.(2) С оглед увеличаването на нивото на защита следва да се постави изискването задната ниско разположена защита да издържа на увеличени нива на прилагани към нея сили и да се вземат предвид превозните средства, оборудвани с пневматично окачване.(3) В светлината на техническия прогрес и поради увеличаването на броя на превозните средства, оборудвани с повдигателна платформа, е подходящо да се вземат предвид повдигателните платформи в контекста на монтирането на устройствата за задна ниско разположена защита.(4) Директива 70/221/ЕИО следва да бъде съответно изменена.(5) Мерките, предвидени в настоящата директива, са в съответствие със становището на Комитета за адаптиране към техническия прогрес, създаден съгласно член 13, параграф 1 от Директива 70/156/ЕИО,ПРИЕ НАСТОЯЩАТА ДИРЕКТИВА:Член 1Приложение II към Директива 70/221/ЕИО се изменя в съответствие с приложението към настоящата директива.Член 21. От 11 септември 2007 г., ако изискванията, предвидени в Директива 70/221/ЕИО, изменена с настоящата директива, не са изпълнени, държава-членка, на основания, свързани със задната ниско разположена защита:а) отказва да предостави типово одобрение на ЕО или национално типово одобрение на превозно средство;б) отказва да предостави типово одобрение на ЕО или национално типово одобрение на устройство за задна ниско разположена защита като обособен технически възел.2. От 11 март 2010 г., ако изискванията на Директива 70/221/ЕИО, изменена с настоящата директива, не са изпълнени, държава-членка, на основания, свързани със задната ниско разположена защита:а) отказва регистрацията или забранява продажбата или пускането в експлоатация на нови превозни средства;б) забранява продажбата или пускането в експлоатация на устройство за задна ниско разположена защита като обособен технически възел.Член 31. Държавите-членки приемат и публикуват най-късно до 11 март 2007 г. необходимите законови, подзаконови и административни разпоредби, за да се съобразят с настоящата директива. Те съобщават незабавно на Комисията текста на тези разпоредби и таблицата на съответствието между тези разпоредби и настоящата директива.Те прилагат тези разпоредби от 11 март 2007 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.Член 4Настоящата директива влиза в сила на двадесетия ден след публикуването ù в Официален вестник на Европейския съюз.Член 5Адресати на настоящата директива са държавите-членки.Съставено в Брюксел на 17 февруари 2006 година.За КомисиятаGünter VerheugenЗаместник-председател[1] ОВ L 42, 23.2.1970 г., стр. 1. Директива, последно изменена с Директива 2005/64/ЕО на Европейския парламент и на Съвета (ОВ L 310, 25.11.2005 г., стр. 10).[2] ОВ L 76, 6.4.1970 г., стр. 23. Директива, последно изменена с Акта за присъединяване от 2003 г.--------------------------------------------------20060217ПРИЛОЖЕНИЕПриложение II към Директива 70/221/ЕИО се изменя, както следва:1. добавя се следният раздел 5.1а:"5.1а. Превозното средство се изпитва при следните условия:- то трябва да бъде в положение на покой върху хоризонтална, равна, твърда и гладка повърхност,- предните колела трябва да бъдат в положение за движение в права посока,- гумите трябва да бъдат напомпани до налягането, препоръчано от производителя на превозното средство,- превозното средство може, ако това е необходимо за достигане на изискваните сили при изпитването, да бъде задържано по който и да е метод, специфициран от производителя на превозното средство.- ако превозното средство е оборудвано с хидропневматично, хидравлично или пневматично окачване или с устройство за автоматично коригиране на нивото в зависимост от товара, то трябва да бъде изпитвано с окачване или устройство за автоматично коригиране на нивото в нормалното състояние за експлоатация, зададено от производителя.";2. точка 5.4.5.2 се заменя със следния текст:"5.4.5.2. Хоризонтална сила, съответстваща на 25 % от максималната технически разрешена маса на превозното средство, но ненадвишаваща 5 × 104N, трябва да бъде приложена последователно към двете точки P1 и към точка P3;"3. добавя се следният раздел 5.4а:"5.4а. За превозни средства, оборудвани с повдигателна платформа, задната ниско разположена защита може да бъде прекъсната заради платформата. В такива случаи се прилагат следните разпоредби:5.4а.1. страничното разстояние между монтажните елементи на задната ниско разположена защита и елементите на повдигателната платформа, които правят прекъсването необходимо, трябва да бъде не повече от 2,5 cm;5.4а.2. индивидуалните елементи на устройството за задна ниско разположена защита трябва във всеки случай да имат ефективна повърхност най-малко 350 cm2;5.4а.3. отделните елементи на устройството за задна ниско разположена защита трябва да имат достатъчни размери, за да отговарят на изискванията на точка 5.4.5.1, определящи изпитателните точки. Ако точките Р1 се намират в рамките на областта на прекъсване, посочена в точка 5.4а, използваните точки Р1 се намират по средата на всяка странична секция на устройството за задна ниско разположена защита;5.4а.4. разпоредбите на точка 5.4.1 не се прилагат за зоната на прекъсване на устройството за задна ниско разположена защита, ако това прекъсване се налага поради наличието на повдигателна платформа."--------------------------------------------------


title: Директива 98/59/ЕО на Съвета от 20 юли 1998 година за сближаване на законодателствата на държавите-членки в областта на колективните уволнения

text:
Важна правна забележка

|

31998L0059

Официален вестник n° L 225 , 12/08/1998 стр. 0016 - 0021 специално чешко издание глава 05 том 03 стр. 327  - 332 специално испанско издание глава 05 том 03 стр. 327  - 332 специално унгарско издание глава 05 том 03 стр. 327  - 332 специално литвийско издание глава 05 том 03 стр. 327  - 332 LV.ES глава 05 том 03 стр. 327  - 332 MT.ES глава 05 том 03 стр. 327  - 332 PL.ES глава 05 том 03 стр. 327  - 332 SK.ES глава 05 том 03 стр. 327  - 332 специално словенско издание глава 05 том 03 стр. 327  - 332

		19980720Директива 98/59/ЕО на Съветаот 20 юли 1998 годиназа сближаване на законодателствата на държавите-членки в областта на колективните уволненияСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 100 от него,като взе предвид предложението на Комисията,като взе предвид становището на Европейския парламент [1],като взе предвид становището на Икономическия и социален комитет [2],(1) като има предвид, че за по-голяма яснота и рационалност Директива 75/129/ЕИО на Съвета от 17 февруари 1975 г. за сближаване на законодателствата на държавите-членки в областта на колективните уволнения [3] трябва да бъде консолидирана;(2) като има предвид, че е важно да бъде предоставена по-голяма защита на работниците в случай на колективни уволнения, отчитайки същевременно необходимостта от балансирано икономическо и социално развитие в рамките на Общността;(3) като има предвид, че въпреки нарастващото сближаване, все още остават различия между действащите в отделните държави-членки разпоредби, свързани с практическото уреждане и процедурите за колективни уволнения, както и с мерките за смекчаване на последиците от тези уволнения по отношение на работниците;(4) като има предвид, че тези различия могат да окажат пряко влияние върху функционирането на вътрешния пазар;(5) като има предвид, че Резолюцията на Съвета от 21 януари 1974 г. относно социалната програма за действие [4] предвижда изготвянето на директива за сближаване на законодателствата на държавите-членки в областта на колективните уволнения;(6) като има предвид, че Хартата на Общността за основните социални права на работниците, приета на срещата на Европейския съвет в Страсбург на 9 декември 1989 г. от държавните и правителствените ръководители на единадесетте държави-членки, постановява, inter alia, в точка 7, първа алинея, първо изречение и втора алинея; в точка 17, първа алинея и в точка 18, трето тире:"7. Завършването на вътрешния пазар трябва да доведе до подобряване на условията на живот и труд на работниците в Европейската общност (…).Подобрението трябва да включва, където е необходимо, развитие на някои аспекти на трудовото законодателство, като например процедури за колективни уволнения и процедури при несъстоятелност.(…)17. Информирането на работниците, консултирането с тях и тяхното участие трябва да бъдат развивани в подходяща посока, като се отчитат действащите практики в отделните държави-членки.(…)18. Такива информиране, консултиране и участие трябва да бъдат въведени своевременно, особено в следните случаи:(— …)(— …)- в случай на процедури за колективни уволнения;(— …)";(7) като има предвид, че за тази цел трябва да бъде насърчавано сближаването на законодателствата, като същевременно се запазва подобрението по смисъла на член 117 от Договора;(8) като има предвид, че за да бъде изчислен броят на уволнените лица, в дефиницията на колективните уволнения, по смисъла на настоящата директива, е необходимо другите форми на прекратяване на трудовите договори по инициатива на работодателя да бъдат приравнени към колективните уволнения, в случай че се уволняват най-малко 5 лица;(9) като има предвид, че трябва да се предвиди настоящата директива да се отнася по принцип и до колективните уволнения в случаите, в които дейността на организацията се прекратява в резултат на съдебно решение;(10) като има предвид, че на държавите-членки трябва да се предостави възможността да постановят, че представителите на работниците могат да се обръщат към експерти поради техническата сложност на въпросите, които могат да са обект на информиране и консултиране;(11) като има предвид, че трябва да бъде гарантирано, че задълженията на работодателите по отношение на информирането, консултирането и уведомяването се прилагат независимо от това, дали решението за колективно съкращение идва от работодателя или от предприятие, която контролира работодателя;(12) като има предвид, че държавите-членки трябва да осигурят, че представителите на работниците и/или работниците разполагат с административни и/или съдебни производства, за да се гарантира спазването на залегналите в настоящата директива задължения;(13) като има предвид, че настоящата директива не трябва да засяга задълженията на държавите-членки, свързани със сроковете за транспониране на директивите, посочени в приложение I, част Б,ПРИЕ НАСТОЯЩАТА ДИРЕКТИВА:РАЗДЕЛ IОпределения и приложно полеЧлен 11. По смисъла на настоящата директива:а) "колективни уволнения" означава уволненията, извършени от работодателя по една или повече причини, несвързани с конкретните работници, като според избора на съответната държава-членка броят на съкратените работници е:i) било то за срок от 30 дни:- най-малко 10 души в организация, в която нормално работят повече от 20 и по-малко от 100 работници;- най-малко 10 % от броя на работниците в организация, в която нормално работят най-малко 100, но по-малко от 300 работници;- най-малко 30 души в организация, в която нормално работят 300 или повече работници,ii) било то за срок от 90 дни – най-малко 20 души, независимо от нормалния брой на работниците в съответната организация;б) "представители на работниците" означава представителите на работниците, предвидени в законите или практиката на държавите-членки.За да бъде изчислен броят на уволнените работници, посочен в първата подточка на буква а), прекратяването на трудовите договори по инициатива на работодателя по една или повече причини, несвързани с конкретните работници, се приравнява към уволнение, при условие че са уволнени най-малко пет работници.2. Настоящата директива не се прилага по отношение на:а) колективни уволнения по трудови договори, сключени за определен срок или за извършване на конкретни задачи, с изключение на случаите, в които работниците са уволнени преди изтичането на срока или изпълнението на задачите по такива договори;б) работници, наети на работа от публични административни органи или от организации, регулирани от публичното право (или в държавите-членки, в които тази концепция е непозната – от еквивалентни органи);в) екипажите на морски кораби.РАЗДЕЛ IIИнформиране и консултиранеЧлен 21. Когато работодателят планира колективни уволнения, той започва своевременно консултации с работниците с оглед постигането на споразумение.2. Консултациите включват поне: начини и средства за избягване на колективните уволнения или намаляване на броя на засегнатите работници, както и смекчаване на евентуалните последици чрез използване на съпътстващи социални мерки, които имат за цел, inter alia, помощ за пренасочване или преквалифициране на уволнените работници.Държавите-членки могат да предвидят, че представителите на работниците могат да ползват услугите на експерти в съответствие с националното законодателство и/или практика.3. За да могат представителите на работниците да правят конструктивни предложения, по време на консултациите работодателите своевременно:а) им предоставят цялата необходима информация иб) във всеки случай ги уведомяват писмено за:i) причините за предстоящите уволнения;ii) броя на категориите работници, които ще бъдат уволнени;iii) броя и категориите работници, които нормално са наети на работа;iv) срока, в който ще бъдат извършени предвидените уволнения;v) предложените критерии за подбор на работниците, които трябва да бъдат уволнени, дотолкова, доколкото националното законодателство и/или практика дава на работодателите право на такъв подборvi) метода за изчисляване на всички плащания, свързани с уволненията, освен тези, произтичащи от националното законодателство и/или практика.Работодателят представя на компетентния публичен орган копие от елементите на писменото съобщение, предвидени в първа алинея, буква б), подточки от i) до v).4. Посочените в параграфи 1, 2 и 3 задължения се прилагат независимо от това, дали решението за колективни уволнения е било взето от работодателя или от предприятие, която контролира работодателя.При разглеждане на твърдения за нарушаване на изискванията за информиране, консултиране и уведомяване, изложени в настоящата директива, не се вземат под внимание никакви оправдания от страна на работодателя, че необходимата информация не му е била предоставена от предприятието, което е взело решението, довело до колективните уволнения.РАЗДЕЛ IIIПроцедура за извършване на колективни уволненияЧлен 31. Работодателите уведомяват писмено компетентния публичен орган за планираните колективни уволнения.Държавите-членки, обаче, могат да постановят, че в случай на планирани колективни уволнения, които произтичат от прекратяване на дейността на предприятието в резултат на съдебно решение, работодателят е задължен да уведоми писмено компетентния публичен орган, само ако той изисква това.Това уведомление съдържа цялата необходима информация относно планираните колективни уволнения и консултациите с представителите на работниците, предвидени в член 2, и в частност, причините за уволненията, броя на работниците, които ще бъдат съкратени, броя на нормално наетите на работа работници, както и срока, в който ще бъдат извършени уволненията.2. Работодателите изпращат на представителите на работниците копие от уведомлението, посочено в параграф 1.Представителите на работниците могат да изпратят на компетентния публичен орган коментарите, които имат.Член 41. Предвидените колективни уволнения, за които е уведомена компетентната публична власт, се извършват не по-рано от 30 дни от датата на посоченото в член 3, параграф 1 уведомление, без да се накърняват разпоредбите, които регулират индивидуалните права по отношение на предизвестието.Държавите-членки могат да предоставят на компетентния публичен орган правомощия да съкрати посочения в предходната алинея срок.2. Срокът, посочен в параграф 1, се използва от компетентния публичен орган за търсене на решения на проблемите, предизвикани от планираните колективни уволнения.3. Когато първоначалният срок, посочен в параграф 1, е по-кратък от 60 дни, държавите-членки могат да предоставят на компетентния публичен орган правомощия да удължи първоначалния срок до 60 дни от датата на уведомлението в случаите, в които предизвиканите от планираните колективни уволнения проблеми най-вероятно няма да бъдат решени в рамките на първоначалния срок.Държавите-членки могат да предоставят на компетентния публичен орган по-широки правомощия за удължаване на срока.Работодателят трябва да бъде информиран за удължаването на срока, както и за основанията за това, преди да е изтекъл посоченият в параграф 1 първоначален срок.4. Държавите-членки не са длъжни да прилагат настоящия член в случай на колективни уволнения, които произтичат от прекратяване на дейността на предприятието в резултат на съдебно решение.РАЗДЕЛ IVЗаключителни разпоредбиЧлен 5Настоящата директива не засяга правото на държавите-членки да прилагат или въвеждат по-благоприятни за работниците законови, подзаконови или административни разпоредби, или да насърчават или разрешават прилагането на по-благоприятни за работниците колективни договори.Член 6Държавите-членки гарантират, че представителите на работниците или работниците разполагат със съдебни и/или административни процедури за привеждане в изпълнение на задълженията по настоящата директива.Член 7Държавите-членки съобщават на Комисията текста на основните разпоредби от националното законодателство, които са приели или приемат в областта, уредена с настоящата директива.Член 81. С настоящото се отменят директивите, изброени в приложение I, част А, без да се засягат задълженията на държавите-членки относно сроковете за тяхното транспониране, посочени в приложение I, част Б.2. Позоваването на отменените директиви се счита за позоваване на настоящата директива и се разглежда според таблицата на съответствието в приложение II.Член 9Настоящата директива влиза в сила на двадесетия ден след публикуването й в Официален вестник на Европейските общности.Член 10Адресати на настоящата директива са държавите-членки.Съставено в Брюксел на 20 юли 1998 година.За СъветаПредседателW. Molterer[1] ОВ C 210, 6.7.1998 г.[2] ОВ C 158, 26.5.1997 г., стр. 11.[3] ОВ L 48, 22.2.1975 г., стр. 29. Директива, изменена с Директива 92/56/ЕИО (ОВ L 245, 26.8.1992 г., стр. 3).[4] ОВ С 13, 12.2.1974 г., стр.1--------------------------------------------------19980720ПРИЛОЖЕНИЕ IЧАСТ АОтменени директиви(посочени в член 8)Директива 75/129/ЕИО на Съвета и следното ѝ изменение:Директива 92/56/ЕИО на Съвета.ЧАСТ БСрокове за транспониране в националното законодателство(посочени в член 8)Директива | Срок за транспониране |75/129/ЕИО (ОВ L 48, 22.2.1975 г., стр. 29) | 19 февруари 1977 г. |92/56/ЕИО (ОВ L 245, 26.8.1992 г., стр. 3) | 24 юни 1994 г. |--------------------------------------------------19980720ПРИЛОЖЕНИЕ IIТАБЛИЦА НА СЪОТВЕТСТВИЕТОДиректива 75/129/ЕИО | Настоящата директива |Член 1, параграф 1, първа алинея, буква а), първо тире, точка 1 | Член 1, параграф 1, първа алинея, буква а), подточка i), първо тире |Член 1, параграф 1, първа алинея, буква а), първо тире, точка 2 | Член 1, параграф 1, първа алинея, буква а), подточка i), второ тире |Член 1, параграф 1, първа алинея, буква а), първо тире, точка 3 | Член 1, параграф 1, първа алинея, буква а), подточка i), трето тире |Член 1, параграф 1, първа алинея, буква а), второ тире | Член 1, параграф 1, първа алинея, буква а), подточка ii) |Член 1, параграф 1, първа алинея, буква б) | Член 1, параграф 1, първа алинея, буква б) |Член 1, параграф 1, втора алинея | Член 1, параграф 1, втора алинея |Член 1, параграф 2 | Член 1, параграф 2 |Член 2 | Член 2 |Член 3 | Член 3 |Член 4 | Член 4 |Член 5 | Член 5 |Член 5а | Член 6 |Член 6, параграф 1 | – |Член 6, параграф 2 | Член 7 |Член 7 | – |– | Член 8 |– | Член 9 |– | Член 10 |– | Приложение I |– | Приложение II |--------------------------------------------------


title: Директива 2012/38/ЕС на Комисията от 23 ноември 2012 година за изменение на Директива 98/8/ЕО на Европейския парламент и на Съвета за включване в приложение I към нея на цис -трикоз-9-ен като активно вещество текст от значение за ЕИП

text:
               24.11.2012

               BG

               Официален вестник на Европейския съюз

               L 326/13

         ДИРЕКТИВА 2012/38/ЕС НА КОМИСИЯТА
   от 23 ноември 2012 година
   за изменение на Директива 98/8/ЕО на Европейския парламент и на Съвета за включване в приложение I към нея на цис-трикоз-9-ен като активно вещество
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1), и по-специално член 16, параграф 2, втора алинея от нея,
   като има предвид, че:

               (1)

               С Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (2), е определен списък на активни вещества, подлежащи на оценка с оглед на евентуалното им включване в приложение I, IА или IБ към Директива 98/8/ЕО. Този списък включва цис-трикоз-9-ен.

               (2)

               Съгласно Регламент (ЕО) № 1451/2007 веществото цис-трикоз-9-ен бе подложено на оценка в съответствие с член 11, параграф 2 от Директива 98/8/ЕО с оглед на употребата му в продуктов тип 19 — репеленти и атрактанти, определени в приложение V към посочената директива.

               (3)

               Австрия бе определена за докладваща държава членка и на 11 ноември 2009 г. представи на Комисията доклада на компетентния орган, придружен от препоръка, в съответствие с член 14, параграфи 4 и 6 от Регламент (ЕО) № 1451/2007.

               (4)

               Докладът на компетентния орган беше разгледан от държавите членки и Комисията. В съответствие с член 15, параграф 4 от Регламент (ЕО) № 1451/2007 на 25 май 2012 г. констатациите от прегледа бяха включени от Постоянния комитет по биоцидите в доклад за оценка.

               (5)

               От направените оценки изглежда, че за биоцидите, използвани като атрактанти и съдържащи цис-трикоз-9-ен, може да се очаква да отговарят на изискванията, определени в член 5 от Директива 98/8/ЕО. Поради това е целесъобразно веществото цис-трикоз-9-ен да бъде включено в приложение I към посочената директива

               (6)

               Оценката на равнище ЕС не включва всички потенциални видове употреба и сценарии за излагане на въздействие. Например не са били оценени употребата на открито и излагането посредством храни или фуражи. Ето защо е целесъобразно държавите членки да направят оценка на видовете употреба или на сценариите на излагане на въздействие, както и на рисковете за компонентите на околната среда и за населението, които не са били разгледани по представителен начин в оценката на риска, направена на равнище ЕС, и при издаването на разрешения за продукти да се уверят, че са предприети подходящи мерки или са наложени специални условия, за да се намалят установените рискове до приемливи равнища.

               (7)

               С оглед на констатациите по отношение на възможното непряко излагане на човека чрез консумация на храна е целесъобразно да се изисква, когато се налага, проверка на необходимостта да се формулират нови или да се изменят съществуващите максимално допустими количества остатъчни вещества според Регламент (ЕО) № 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (3) или Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (4). Следва да се приемат мерки, които осигуряват непревишаване на приложимите норми за максимално допустими количества остатъчни вещества.

               (8)

               Разпоредбите на настоящата директива следва да се приложат едновременно във всички държави членки с цел да се осигури еднаквото третиране на пазара на Съюза на биоцидите от продуктов тип 19, съдържащи активното вещество цис-трикоз-9-ен, както и да се улесни правилното функциониране на пазара на биоциди като цяло.

               (9)

               Преди включването на дадено активно вещество в приложение I към Директива 98/8/ЕО следва да се предвиди разумен период от време, за да се даде възможност на държавите членки и на заинтересованите страни да се подготвят за произтичащите от това нови изисквания, а на кандидатите, изготвили досиета — да се възползват напълно от 10-годишния период за защита на данните, който в съответствие с член 12, параграф 1, буква в), подточка ii) от Директива 98/8/ЕО започва да тече от датата на включване.

               (10)

               След включването на веществото на държавите членки следва да бъде предоставен разумен период за прилагане на член 16, параграф 3 от Директива 98/8/ЕО.

               (11)

               Поради това Директива 98/8/ЕО следва да бъде съответно изменена.

               (12)

               В съответствие със Съвместната политическа декларация на държавите членки и Комисията относно обяснителните документи от 28 септември 2011 г. (5) държавите членки са се задължили уведомяването за мерките им за транспониране в обосновани случаи да бъде придружавано от един или повече документи, в които се обяснява връзката между елементите на директивата и съответстващите им части от националните инструменти за транспониране.

               (13)

               Мерките, предвидени в настоящата директива, са в съответствие със становището на Постоянния комитет по биоцидите,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 98/8/ЕО се изменя в съответствие с приложението към настоящата директива.
   Член 2
   1.   Държавите членки приемат и публикуват най-късно до 30 септември 2013 г. законовите, подзаконовите и административните разпоредби, необходими, за да се съобразят с настоящата директива.
   Те прилагат тези разпоредби от 1 октомври 2014 г.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 23 ноември 2012 година.

            За Комисията

            Председател

         José Manuel BARROSO

      (1)  ОВ L 123, 24.4.1998 г., стр. 1.

      (2)  ОВ L 325, 11.12.2007 г., стр. 3.

      (3)  ОВ L 152, 16.6.2009 г., стр. 11.

      (4)  ОВ L 70, 16.3.2005 г., стр. 1.

      (5)  ОВ C 369, 17.12.2011 г., стр. 14.

      ПРИЛОЖЕНИЕ
      В приложение I към Директива 98/8/ЕО се добавя следното вписване:

                     №

                     Общоприето наименование

                     Наименование по IUPAC
                     Идентификационни номера

                     Минимална чистота на активното вещество в биоцидния продукт, както е пуснат на пазара

                     Дата на включването

                     Краен срок за привеждане в съответствие с член 16, параграф 3 (с изключение на продукти, съдържащи повече от едно активно вещество, за които крайният срок за привеждане в съответствие с член 16, параграф 3 е указаният в последното от решенията за включване относно тези активни вещества)

                     Срок на изтичане на включването

                     Продуктов тип

                     Специфични разпоредби (1)

                     „59

                        цис-трикоз-9-ен (мускалур)

                        цис-трикоз-9-ен; (Z)-трикоз-9-ен
                     ЕО №: 248-505-7
                     CAS №: 27519-02-4

                     801 g/kg

                     1 октомври 2014 г.

                     30 септември 2016 г.

                     30 септември 2024 г.

                     19

                     Оценката на риска, направена на равнище ЕС, не включва всички потенциални видове употреба и сценарии на излагане на въздействие; някои видове употреба и сценарии на излагане, като например употребата на открито и излагането посредством храна или фуражи, са били изключени. При оценяването на заявлението за издаване на разрешително за продукт в съответствие с член 5 и приложение VI държавите членки оценяват, когато това е уместно за даден продукт, видовете употреба или сценариите на излагане на въздействие, както и рисковете за групите от населението и за компонентите на околната среда, които не са били разгледани по представителен начин в оценката на риска, направена на равнището на Съюза.
                     За продуктите, съдържащи цис-трикоз-9-ен, които могат да доведат до наличие на остатъчни вещества в храните или във фуражите, държавите членки проверяват необходимостта да се формулират нови или да се изменят съществуващите максимално допустими количества остатъчни вещества (МДКОВ) съгласно Регламент (ЕО) № 470/2009 или Регламент (ЕО) № 396/2005 и вземат всички подходящи мерки за намаляване на риска, които осигуряват непревишаване на действащите норми за МДКОВ.“

         (1)  За прилагане на общите принципи на приложение VI съдържанието и заключенията на докладите за оценка са достъпни на електронната страница на Комисията: http://ec.europa.eu/comm/environment/biocides/index.htm


title: Директива на Съвета от 21 декември 1989 година за изменение на Директива 87/402/ЕИО относно предно монтираните защитни конструкции при преобръщане на колесните селскостопански и горски трактори, с тясна колея

text:
               13/ 09

               BG

               Официален вестник на Европейския съюз

               210

         31989L0681

               L 398/27

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА НА СЪВЕТА

   от 21 декември 1989 година
   за изменение на Директива 87/402/ЕИО относно предно монтираните защитни конструкции при преобръщане на колесните селскостопански и горски трактори, с тясна колея
   (89/681/ЕИО)
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност, и по-специално член 100а от него,
   като взе предвид предложението на Комисията (1),
   в сътрудничество с Европейския парламент (2),
   като взе предвид становището на Икономическия и социален комитет (3),
   като има предвид, че е необходимо да се приемат мерки с цел постепенното изграждане на вътрешния пазар през периода, който изтича на 31 декември 1992 г.; като има предвид, че вътрешният пазар съставлява пространство без вътрешни граници, в коeто е осигурено свободното движение на стоки, хора, услуги и капитали;
   като има предвид, че член 12 от Директива 87/402/ЕИО (4) постановява, че въпросната директива се допълва с разпоредби, които въвеждат допълнителни изпитвания на удар в рамките на процедурата за динамични изпитвания;
   като има предвид, че тъй като вече е предвидено провеждането на допълнително изпитване в рамките на процедурата за статични изпитвания, е също така необходимо да се предвиди възможност за допълнително изпитване в рамките на процедурата за динамични изпитвания — която отразява по-точно ситуацията в случай на преобръщане на трактора — за да може тези две изпитвателни процедури да придобият еквивалентна стойност и да се премахне съществуващото към момента несъответствие между тях;
   като има предвид, че във връзка с надеждността на параметрите и изчисленията, резултатите от практическите експерименти, проведени върху задно разположените защитни конструкции, могат да бъдат отнесени към същия тип, но разположени отпред конструкции,
   ПРИЕ НАСТОЯЩАТА ДИРЕКТИВА:
   Член 1
   Директива 87/402/ЕИО се изменя, както следва:

               1.

               В приложение IV-A точка 1.6 се заменя със следния текст:
               „1.6.   Допълнителни изпитвания
               1.6.1.   Ако в хода на изпитването на удар се появят пукнатини или скъсвания, които не могат да се считат за пренебрежими, веднага след изпитванията на удар, причинили появата на въпросните пукнатини и скъсвания, се провежда второ, аналогично изпитване при височина на спускане:

               където „а“ е съотношението между постоянната деформация и еластичната деформация (a = Dp/De), измерени в точката на удара.
               Допълнителната постоянна деформация вследствие на втория удар не трябва да бъде по-голяма от 30 % от постоянната деформация, която е резултат на първия удар.
               За да може да се проведе допълнителното изпитване, е необходимо да се измери еластичната деформация в хода на всички изпитвания на удар.
               1.6.2.   Ако в рамките на изпитването на смачкване се появят съществени пукнатини или скъсвания, веднага след изпитването на смачкване, причинило появата на въпросните пукнатини и скъсвания, се провежда второ аналогично изпитване при сила равна на 1,2 Fv.“;

               2.

               В приложение VI се въвежда следната точка:
               7.3.   Информация за и резултати от допълнителното динамично изпитване“.

         Член 2
   Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, не по-късно от 12 месеца след 3 януари 1990 г. Държавите-членки незабавно информират Комисията за това.
   Член 3
   Адресати на настоящата директива са държавите-членки.

      Съставено в Брюксел на 21 декември 1989 година.

            За Съвета

            Председател

         E. CRESSON

      (1)  ОВ C 305, 30.11.1988 г., стр. 7.

      (2)  ОВ C 120, 16.5.1989 г., стр. 70 и

      ОВ C 256, 9.10.1989 г., стр. 76.

      (3)  ОВ C 102, 24.4.1989 г., стр. 6.

      (4)  ОВ L 220, 8.8.1987 г., стр. 1.


title: Директива 2005/16/ЕО на Комисията от 2 март 2005 година за изменение на приложения I—V към Директива 2000/29/ЕО на Съвета относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността

text:
Важна правна забележка

|

32005L0016

Официален вестник n° L 057 , 03/03/2005 стр. 0019 - 0022 Официален вестник n° L 275 , 06/10/2006 стр. 0202 - 0205

		20050302Директива 2005/16/ЕО на Комисиятаот 2 март 2005 годиназа изменение на приложения I—V към Директива 2000/29/ЕО на Съвета относно защитните мерки срещу въвеждането в Общността на вредители по растенията или растителните продукти и срещу тяхното разпространение в ОбщносттаКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността [1], и по-специално член 14, параграф 2, букви в) и г) от нея,след консултации със заинтересованите държави-членки,като има предвид, че:(1) Директива 2000/29/ЕО предвижда някои мерки срещу внасянето в държавите-членки на вредители по растенията или растителните продукти от други държави-членки или от трети страни. Тя предвижда също така създаването на зони, считани за защитени зони.(2) Поради техническа грешка в Акта за присъединяване от 2003 г. списъкът на графствата в Швеция, признати за защитени зони по отношение на Leptinotarsa decemlineata Say, е неточен и е необходимо да бъде поправен.(3) Според сведенията, предоставени от Дания, тази държава-членка не следва повече да бъде признавана за защитена зона по отношение на Beet necrotic yellow vein virus, тъй като наличието на този вредител вече е установено в Дания.(4) Според сведенията, предоставени от Обединеното кралство, наличието на Dendroctonus micans Kugelan вече е установено в някои части на Обединеното кралство. Следователно защитената зона по отношение на Dendroctonus micans Kugelan следва да се ограничи до Северна Ирландия. Освен това защитената зона по отношение на този организъм също следва да се ограничи и до остров Мan и Jersey.(5) Според сведенията, предоставени от Естония, Erwinia amylovora (Burr.) Winsl. и al. не се среща в тази държава-членка. Следователно Естония може да бъде призната за защитена зона по отношение на този вредител.(6) Според сведенията, предоставени от Италия и от допълнителните сведения, събрани от Хранителната и ветеринарна служба по време на мисия в Италия през месец май 2004 г., става ясно, че наличието на Citrus tristeza virus вече е установено в тази държава-членка. Следователно Италия не следва повече да бъде призната за защитена зона по отношение на Citrus tristeza virus.(7) Съгласно швейцарското фитосанитарно законодателство кантонът Ticino вече не е признат за защитена зона в Швейцария по отношение на Erwinia amylovara (Burr.) Winsl. и al. Правилата за внос в Общността следва да бъдат адаптирани, за да се отмени специалното третиране на растенията с произход от Ticino.(8) Поради техническа грешка при подготовката на Директива 2004/31/ЕО на Комисията [2] специфичните изисквания за вноса и движенията на растенията Vitis в Кипър, както са предвидени в точка 21.1. от част Б от приложение IV към Директива 2000/29/ЕО, бяха неправилно заличени. Съответно въпросното приложение следва да бъде изменено.(9) За да се подобри фитосанитарната защита на семената Medicago sativa L. от Общността и сертифицираните семена от Общността Helianthus annuus L., Lycopersicon lycopersicum (L.) Karsten ex Farw. и Phaseolus L., съответните семена следва да бъдат придружени от фитосанитарен паспорт, когато се придвижват в рамките на Общността по друг начин, освен локално.(10) Следователно съответните приложения към Директива 2000/9/ЕО следва да се изменят.(11) Мерките, предвидени в настоящата директива, са в съответствие със становището на Постоянния фитосанитарен комитет,ПРИЕ НАСТОЯЩАТА ДИРЕКТИВА:Член 1Приложения I, II, III, IV и V към Директива 2000/29/ЕО се изменят в съответствие с текста в приложението към настоящата директива.Член 21. Държавите-членки приемат и публикуват, най-късно на 14 май 2005 г., законовите, подзаконовите и административните разпоредби, необходими, за да се съобразят с настоящата директива. Те съобщават незабавно на Комисията текста на тези разпоредби, както и таблица за съответствие между тези разпоредби и настоящата директива.Те прилагат тези разпоредби, считано от 15 май 2005 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на това позоваване се определят от държавите-членки.2. Държавите-членки съобщават на Комисията текста на основните разпоредби от националното си законодателство, които приемат в областта, уредена с настоящата директива.Член 3Настоящата директива влиза в сила на третия ден след публикуването ѝ в Официален вестник на Европейския съюз.Член 4Адресати на настоящата директива са държавите-членки.Съставено в Брюксел на 2 март 2005 година.За КомисиятаMarkos KyprianouЧлен на Комисията[1] ОВ L 169, 10.7.2000 г., стр. 1. Директива, последно изменена с Директива 2004/102/ЕО на Комисията (ОВ L 309, 6.10.2004 г., стр. 9).[2] ОВ L 85, 23.3.2004 г., стр. 18.--------------------------------------------------20050302ПРИЛОЖЕНИЕПриложения I, II, III, IV и V към Директива 2000/29/ЕО се изменят, както следва:1. Приложение I, част Б се изменя, както следва:а) в буква а), точка 3 втората колона се заменя със следното:"Е (Ibiza и Minorque) IRL, СY, M, P (Аçores и Madère), UK, S (Blekinge, Gotland, Halland, Kalmar, Skåne), Fl (области Åland, Turku, Uusimaa, Kymi, Häме, Pirkanmaa, Satakunta)";б) в буква б), точка 1 се заличава "DK".2. Приложение II, част Б се изменя, както следва:а) в буква а), точка 3 третата колона се заменя със следното:"EL, IRL, UK (Северна Ирландия, остров Man и Jersey)";б) в буква б), точка 2 се добавя "ЕЕ" преди "F (Corsica)" в третата колона;в) в буква г), точка 1, в третата колона се заличава "I".3. В приложение III, част Б, точки 1 и 2, във втората колона "ЕЕ" се добавя преди "F (Corsica)".4. Приложение IV, част Б се изменя, както следва:а) в точка 1, третата колона се заменя със следния текст:"EL, IRL, UK (Северна Ирландия, остров Мan и Jersey)";б) в точка 7 третата колона се заменя със следния текст:"EL, IRL, UK (Северна Ирландия, остров Man и Jersey)";в) в точка 14.1 третата колона се заменя със следния текст:"EL, IRL, UK (Северна Ирландия, остров Man и Jersey)";г) в третата колона от точка 20.1 се заличава "DK";д) в третата колона от точка 20.2 се заличава "DK";е) точка 21 се изменя, както следва:i) във втората колона, в буква в) "Ticino" се заличава;ii) в третата колона преди "F (Corsica)" се добавя "ЕЕ";ж) добавя се следната точка 21.1:"21.1.Растения Vitis L., с изключение на плодовете и семената | Без да се засягат забраните на приложение III, част А, точка 15, за внасянето на растения Vitis L., различни от плодовете от трети страни (с изключение на Швейцария) в Общността, е налице становище съгласно което растенията: а)произхождат от район, известен като свободен от Daktulosphaira vitifoliae (Fitch),илиб)са пораснали върху площ за производство, декларирана за свободна от Daktulosphaira vitifoliae (Fitch), при официални проверки, извършени през последните два пълни периода на растеж,илив)са били подложени на фумигация или на съответното третиране срещу Daktulosphaira vitifoliae (Fitch). | CY" |з) точка 21.3 се изменя, както следва:i) във втората колона, в буква б) се заличава "Ticino";ii) в третата колона преди "F (Corsica)" се добавя "ЕЕ";и) в третата колона от точка 22 "DK" се заличава;й) в третата колона от точка 23 "DK" се заличава;к) в третата колона от точка 25 "DK" се заличава;л) в третата колона от точка 26 "DK" се заличава;м) в третата колона от точка 27.1 "DK" се заличава;н) в третата колона от точка 27.2 "DK" се заличава;о) в третата колона на точка 30 "DK" се заличава;п) точка 31 се изменя, както следва:"31.Плодове Citrus L. Fortunella Swingle, Poncirus Raf. и техните хибриди с произход от Испания, Франция (с изключение на Корсика), Кипър и Италия | Без да се засяга изискването, посочено в приложение IV, част А, раздел II, точка 30.1, според което опаковката следва да има маркировка за произход: а)плодовете ще бъдат без листа и дръжки; илиб)в случай на плодове с листа или дръжки, официално е установено, че плодовете са опаковани в затворени контейнери, които официално са били запечатани и остават запечатани при транспортирането им през защитена зона, призната заради своите плодове и имат отличителна маркировка, която следва да се възпроизведе върху паспорта. | EL, F (Corsica), М, Р" |5. Приложение V, част А се изменя, както следва:Текстът в точка 2.3 се заменя със следното:- "— семена и луковици на Allium ascalonicum L., Allium cepa L. и Allium schoenoprasum L., предназначени за засаждане, и растения като Allium porrum L., предназначени за засаждане,- — семена Medicago sativa L.,- — сертифицирани семена Helianthus annuus L., Lycopersicon lycopersicum (L.) Karsten ex Farw. и Phaseolos L."--------------------------------------------------


title: Директива 2012/42/ЕС на Комисията от 26 ноември 2012 година за изменение на Директива 98/8/ЕО на Европейския парламент и на Съвета за включване на водороден цианид като активно вещество в приложение I към нея  текст от значение за ЕИП

text:
               27.11.2012

               BG

               Официален вестник на Европейския съюз

               L 327/31

         ДИРЕКТИВА 2012/42/ЕС НА КОМИСИЯТА
   от 26 ноември 2012 година
   за изменение на Директива 98/8/ЕО на Европейския парламент и на Съвета за включване на водороден цианид като активно вещество в приложение I към нея
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1), и по-специално член 16, параграф 2, втора алинея от нея,
   като има предвид, че:

               (1)

               С Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (2), е определен списък на активни вещества, подлежащи на оценка с оглед на евентуалното им включване в приложение I, IА или IБ към Директива 98/8/ЕО. Този списък включва водороден цианид.

               (2)

               Съгласно Регламент (ЕО) № 1451/2007 на водороден цианид е направена оценка в съответствие с член 11, параграф 2 от Директива 98/8/ЕО за неговата употреба в следните продуктови типове, определени в приложение V към посочената директива: продуктов тип 8 — консерванти за дървесина, продуктов тип 14 — родентициди, както и продуктов тип 18 — инсектициди, акарициди и продукти за борба срещу други артроподи.

               (3)

               За докладваща държава членка бе определена Чешката република и на 24 януари 2008 г. тя представи на Комисията три доклада на компетентния орган, придружени от препоръки, в съответствие с член 14, параграфи 4 и 6 от Регламент (ЕО) № 1451/2007.

               (4)

               Докладите на компетентния орган бяха прегледани от държавите членки и Комисията. В съответствие с член 15, параграф 4 от Регламент (ЕО) № 1451/2007 констатациите от прегледа бяха включени в три доклада за оценка по време на заседанието на Постоянния комитет по биоцидите от 25 май 2012 г.

               (5)

               От направените оценки изглежда, че за биоцидите, използвани като консерванти за дървесина, родентициди, инсектициди, акарициди и продукти за борба срещу други артроподи и съдържащи водороден цианид, може да се очаква да отговарят на изискванията на член 5 от Директива 98/8/ЕО. Поради това е целесъобразно водороден цианид да бъде включен в приложение I към посочената директива

               (6)

               Оценката на равнище ЕС не включва всички потенциални видове употреба. Поради това е целесъобразно държавите членки да направят оценка на видовете употреба или на сценариите на излагане на въздействие, както и на рисковете за компонентите на околната среда и за населението, които не са били разгледани по представителен начин в оценката на риска, направена на равнище ЕС, и при издаването на разрешения за продукти да се уверят, че са предприети подходящи мерки или са наложени специални условия, за да се намалят установените рискове до приемливи равнища.

               (7)

               С оглед на свойствата висока токсичност и запалимост на активното вещество и на допусканията, направени по време на оценката на риска, е уместно да се изисква продуктите да са разрешени за употреба единствено от професионалисти, адекватно обучени да ги използват, както и да са установени процедури за безопасна работа на лицата, извършващи фумигация, както и за намиращите се в близост други лица по време на фумигацията и за проветряване, включително следните изисквания: продуктите да се използват с достатъчна лична защитна екипировка, включваща, където е необходимо, автономен дихателен апарат и газонепроницаемо облекло; да се забрани повторното влизане в помещенията за фумигиране, докато концентрацията на въздуха не е достигнала безопасни равнища за лицата, извършващи фумигация, както и за намиращите се в близост други лица по време на фумигацията, чрез проветряване; да се предотврати — по време и след проветряването — излагането на лицата, извършващи фумигация, както и на намиращите се в близост други лица по време на фумигацията, на концентрации, надвишаващи безопасните равнища, чрез установяване на наблюдавана забранена зона; преди фумигацията всякакви храни и порести материали с потенциал за абсорбиране на активното вещество, с изключение на дървесината, предназначена за третиране, се отстраняват от помещенията за фумигиране или се предпазват по подходящ начин за недопускане на абсорбция, и в помещенията за фумигиране се вземат предпазни мерки за недопускане на случайно запалване.

               (8)

               Разпоредбите на настоящата директива следва да се приложат едновременно във всички държави членки с цел да се осигури еднаквото третиране на пазара на Съюза на биоцидите от продуктови типове 8, 14 и 18, съдържащи активното вещество водороден цианид, както и да се улесни правилното функциониране на пазара на биоциди като цяло.

               (9)

               Преди включването на дадено активно вещество в приложение I към Директива 98/8/ЕО следва да се предвиди разумен период от време, за да се даде възможност на държавите членки и на заинтересованите страни да се подготвят за произтичащите от това нови изисквания, а на кандидатите, изготвили досиета — да се възползват напълно от 10-годишния период за защита на данните, който в съответствие с член 12, параграф 1, буква в), подточка ii) от Директива 98/8/ЕО започва да тече от датата на включване.

               (10)

               След включването на веществото на държавите членки следва да бъде предоставен разумен период за прилагане на член 16, параграф 3 от Директива 98/8/ЕО.

               (11)

               Поради това Директива 98/8/ЕО следва да бъде съответно изменена.

               (12)

               Съгласно Съвместната политическа декларация на държавите членки и на Комисията относно обяснителните документи от 28 септември 2011 г. (3) държавите членки са поели ангажимент в обосновани случаи да прилагат към уведомлението за своите мерки за транспониране един или повече документи, обясняващи връзката между елементите на дадена директива и съответстващите им части от националните инструменти за транспониране.

               (13)

               Мерките, предвидени в настоящата директива, са в съответствие със становището на Постоянния комитет по биоцидите,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 98/8/ЕО се изменя в съответствие с приложението към настоящата директива.
   Член 2
   1.   Държавите членки приемат и публикуват не по-късно от 30 септември 2013 г. законовите, подзаконовите и административните разпоредби, необходими, за да се съобразят с настоящата директива.
   Те прилагат тези разпоредби от 1 октомври 2014 г.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 26 ноември 2012 година.

            За Комисията

            Председател

         José Manuel BARROSO

      (1)  ОВ L 123, 24.4.1998 г., стр. 1.

      (2)  ОВ L 325, 11.12.2007 г., стр. 3.

      (3)  ОВ C 369, 17.12.2011 г., стр. 14.

      ПРИЛОЖЕНИЕ
      В приложение I към Директива 98/8/ЕО се добавя следното вписване:

                     №

                     Общоприето наименование

                     Наименование по IUPAC
                     Идентификационни номера

                     Минимална чистота на активното вещество в биоцидния продукт, както е пуснат на пазара

                     Дата на включването

                     Краен срок за привеждане в съответствие с член 16, параграф 3 (освен за продуктите, съдържащи повече от едно активно вещество, за които срокът за привеждане в съответствие с член 16, параграф 3 е този, определен с последното от решенията за включване, отнасящи се до неговите активни вещества)

                     Срок на изтичане на включването

                     Продуктов тип

                     Специфични разпоредби (1)

                     „60

                     Водороден цианид

                     Водороден цианид
                     ЕО №: 200-821-6
                     CAS №: 74-90-8

                     976 g/kg

                     1 октомври 2014 г.

                     30 септември 2016 г.

                     30 септември 2024 г.

                     8, 14 и 18

                     При оценяването на заявлението за издаване на разрешително за продукт в съответствие с член 5 и приложение VI държавите членки оценяват, когато това е уместно за даден продукт, видовете употреба или сценариите за излагане на въздействие, както и рисковете за групите от населението и за компонентите на околната среда, които не са били разгледани по представителен начин в оценката на риска, направена на равнището на Съюза.
                     Държавите членки гарантират, че при издаването на разрешения за използване на продукти като фумиганти се спазват следните условия:

                                 1)

                                 продуктът се продава само на и се използва само от професионалисти, достатъчно обучени за неговото използване;

                                 2)

                                 установени са процедури за безопасна работа на лицата, извършващи фумигация, както и за намиращите се в близост други лица по време на фумигацията и за проветряване;

                                 3)

                                 продуктите се използват само с достатъчна лична защитна екипировка, включваща, където е необходимо, автономен дихателен апарат и газонепроницаемо облекло;

                                 4)

                                 повторното влизане в помещенията за фумигиране е забранено, докато концентрацията на въздуха не е достигнала безопасни равнища за лицата, извършващи фумигация, както и за намиращите се в близост други лица по време на фумигацията, чрез проветряване;

                                 5)

                                 по време на и след проветряването е предотвратено излагането на лицата, извършващи фумигация, както и на намиращите се в близост други лица по време на фумигацията, на концентрации, надвишаващи безопасните равнища, чрез установяване на наблюдавана забранена зона;

                                 6)

                                 преди фумигацията всякакви храни и порести материали с потенциал за абсорбиране на активното вещество, с изключение на дървесината, предназначена за третиране, са отстранени от помещенията за фумигиране или са предпазени по подходящ начин за недопускане на абсорбция, и в помещенията за фумигиране са взети предпазни мерки за недопускане на случайно запалване.“

         (1)  За прилагане на общите принципи на приложение VI съдържанието и заключенията на докладите за оценка са достъпни на електронната страница на Комисията: http://ec.europa.eu/comm/environment/biocides/index.htm


title: Директива на Комисията от 6 септември 1989 година за изменение на приложението към Директива 82/471/ЕИО на Съвета относно някои продукти, използвани при храненето на животните

text:
Важна правна забележка

|

31989L0520

Официален вестник n° L 270 , 19/09/1989 стр. 0013 - 0014 специално финландско издание: глава 3 том 30 стр. 0135  специално шведско издание: глава 3 том 30 стр. 0135  специално чешко издание глава 3 том 09 стр. 174  - 175 специално испанско издание глава 3 том 09 стр. 174  - 175 специално унгарско издание глава 3 том 09 стр. 174  - 175 специално литвийско издание глава 3 том 09 стр. 174  - 175 LV.ES глава 3 том 09 стр. 174  - 175 MT.ES глава 3 том 09 стр. 174  - 175 PL.ES глава 3 том 09 стр. 174  - 175 SK.ES глава 3 том 09 стр. 174  - 175 специално словенско издание глава 3 том 09 стр. 174  - 175

		19890906Директива на Комисиятаот 6 септември 1989 годиназа изменение на приложението към Директива 82/471/ЕИО на Съвета относно някои продукти, използвани при храненето на животните(89/520/ЕИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейска икономическа общност,като взе предвид Директива 82/471/ЕИО на Съвета от 30 юни 1982 г. относно някои продукти, използвани при храненето на животните [1], последно изменена с Директива 88/485/ЕИО [2], и по-специално член 6 от нея,като има предвид, че Директива 82/471/ЕИО предвижда редовно изменение на приложението към нея в резултат на развитието на научното и техническо познание;като има предвид, че проучване на нов продукт, принадлежащ към групата на аминокиселините, показва, че този продукт отговаря на изискванията на Директива 82/471/ЕИО; като има предвид, че следователно употребата на този продукт при храненето на животни трябва да бъде разрешена при определени условия;като има предвид, че е била установена необходимостта от промяна на характеристиките на състава и на специалните разпоредби, определени в приложението за "хидроксианалози на аминокиселините";като има предвид, че мерките, предвидени в настоящата директива, са в съответствие със становището на Постоянния комитет по храните за животни,ПРИЕ НАСТОЯЩАТА ДИРЕКТИВА:Член 1Приложението към Директива 82/471/ЕИО се изменя, както е посочено в приложението по-долу.Член 2Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива не по-късно от 31 декември 1990 г.Те незабавно информират Комисията за това.Разпоредбите, приети съгласно първия параграф, изрично се позовават на настоящата директива.Член 3Адресати на настоящата директива са държавите-членки.Съставено в Брюксел на 6 септември 1989 година.За КомисиятаRay Mac SharryЧлен на Комисията[1] ОВ L 213, 21.7.1982 г., стр. 8.[2] ОВ L 239, 30.8.1988 г., стр. 36.--------------------------------------------------19890906ПРИЛОЖЕНИЕ1. Към група 3.1 "Метионин" се добавят следните продукти:1 | 2 | 3 | 4 | 5 | 6 | 7 |Наименование на групата продукти | Наименование на продукта | Обозначение на хранителния принцип или вида на микроорганизма | Хранителен субстрат (спецификации, ако има) | Характеристиките на състава на продукта | Животински видове | Специални разпоредби || "3.1.4.Концентриран течен натрийDL-метионин технически чист | (CH3 S(CH2)2-CH (NH2)-COO) Na | – | DL-метионин: минимум 40 % Натрий: минимум 6,2 % | Всички животински видове | Декларации, които трябва да се съдържат върху етикета или опаковката на продукта: наименованието "Концентриран течен натрий DL-метионин",съдържание на DL-метионин.съдържание на влага." |2. Точка 4 "хидрокси-аналози на аминокиселините" се заменя със следното:1 | 2 | 3 | 4 | 5 | 6 | 7 |Наименование на групата продукти | Наименование на продукта | Обозначение на хранителния принцип или вида на микроорганизма | Хранителен субстрат (спецификации, ако има) | Характеристиките на състава на продукта | Животински видове | Специални разпоредби |"4.Хидрокси- аналози на аминокиселините4.1.Хидрокси- аналози на метионина и неговите соли | | | | | | | || 4.1.1.DL-2-hydroxy-4-methylmercapto-butyric acid | CH3-S-(CH2)2- CH(OH)-COOH | – | Общо киселини: минимум 85 % Мономер: минимум 65 % | | Всички животински видове, с изключение на преживните | Декларации, които трябва да се съдържат върху етикета или опаковката на продукта: наименование (колона 2),съдържание на мономери и общо киселини в случая на 4.1.1 съдържание на мономер в случая на 4.1.2,съдържание на влага,животински видове или категории.Декларации, които трябва да се съдържат върху етикета или опаковката на комбинирани храни за животни наименование (колона 2),съдържание на мономер и на общи киселини в случая на 4.1.1 и съдържание на мономер в случая на 4.1.2,стойността на продукта, съдържащ се в храните за животни." || 4.1.2.Калциева сол на DL-2-hydroxy-4-methylmercapto-butyric acid | (CH3-S-(CH2)2-CH(OH)-COO)2Ca | – | Мономер: минимум 83 % Калций: минимум 12 % |--------------------------------------------------


title: Директива 2009/123/ЕО на Европейския парламент и на Съвета от 21 октомври 2009 година за изменение на Директива 2005/35/ЕО относно замърсяване от кораби и налагане на санкции при нарушения (Текст от значение за ЕИП)

text:
               27.10.2009

               BG

               Официален вестник на Европейския съюз

               L 280/52

      ДИРЕКТИВА 2009/123/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 21 октомври 2009 година
   за изменение на Директива 2005/35/ЕО относно замърсяване от кораби и налагане на санкции при нарушения
   (текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 80, параграф 2 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   след консултация с Комитета на регионите,
   в съответствие с процедурата, предвидена в член 251 от Договора (2),
   като имат предвид, че:

               (1)

               Целта на Директива 2005/35/ЕО (3), както и на настоящата директива, е да сближи определението за нарушения, свързани със замърсяване от кораби, извършени от физически или юридически лица, обхвата на отговорността им и наказателноправния характер на санкциите, които могат да бъдат наложени за такива престъпления на физически лица.

               (2)

               На 23 октомври 2007 г. Съдът на Европейските общности отмени (4) Рамково решение 2005/667/ПВР на Съвета от 12 юли 2005 г. за укрепване на наказателноправната рамка за прилагане на законите срещу замърсяването от корабите (5), което допълваше Директива 2005/35/ЕО с наказателноправни мерки. Настоящата директива следва да запълни правния вакуум след решението на съда.

               (3)

               Наказателноправните санкции, които показват обществено неодобрение с различен характер от административните санкции, в голяма степен засилват спазването на действащото законодателство относно замърсяването от кораби и следва да бъдат достатъчно строги за възпиране нарушаването му от страна на потенциални замърсители.

               (4)

               На равнище ЕС вече е приет съгласуван набор от законодателни мерки, за да се засили морската безопасност и да се спомогне за предотвратяване на замърсяването от кораби. Въпросното законодателство е насочено към държави на знамето, собственици и наематели на кораби, класификационни организации, пристанищни държави и крайбрежни държави. Необходимо е съществуващата система от санкции за незаконното изхвърляне на замърсяващи вещества от кораби, допълваща това законодателство, да бъде допълнително засилена чрез въвеждане на наказателноправни санкции.

               (5)

               Общи правила за наказателноправни санкции правят възможно използването на по-ефективни методи на разследване и ефективно сътрудничество във и между държавите-членки.

               (6)

               Държавите-членки също следва да прилагат ефективни, пропорционални и възпиращи санкции по отношение на юридически лица навсякъде в Общността, тъй като често нарушенията, свързани със замърсяване от кораби, се извършват в интерес на юридически лица или в тяхна полза.

               (7)

               Приложимостта на Директива 2005/35/ЕО не следва да подлежи на изключения, различни от тези, посочени в настоящата директива. Поради това определени категории юридически и физически лица, като например собственици на товари или класификационни организации, следва да бъдат включени в приложното поле на посочената директива.

               (8)

               Настоящата директива следва да задължи държавите-членки да предвидят в националното си законодателство наказателноправни санкции по отношение на изхвърлянето на замърсяващите вещества, за които тя се прилага. Настоящата директива не следва да поражда задължения по отношение на прилагането на такива санкции или на друга съществуваща система на правоприлагане в конкретни случаи.

               (9)

               Съгласно настоящата директива незаконното изхвърляне на замърсяващи вещества от кораби следва да бъде считано за престъпление, ако е извършено умишлено, самонадеяно или при груба небрежност и ако това е довело до влошаване на качеството на водата. По-маловажните случаи на незаконно изхвърляне на замърсяващи вещества от кораби, които не причиняват влошаване на качеството на водата, не следва да бъдат считани за престъпления. Съгласно настоящата директива такива случаи на незаконно изхвърляне следва да се обозначават като „маловажни случаи“.

               (10)

               Необходимостта да се осигури висока степен на безопасност и опазване на околната среда в сектора на морския транспорт, както и на ефективността на принципа, съгласно който замърсителят плаща за нанесената на околната среда вреда, изискват повтарящите се маловажни случаи, които поотделно не водят до влошаване на качеството на водата, но в своята съвкупност водят до такова влошаване, да бъдат считани за престъпления.

               (11)

               Настоящата директива не засяга други системи, които уреждат отговорността за вреди, причинени от замърсяване от кораби, съгласно общностното, националното или международното право.

               (12)

               Компетентността по отношение на престъпленията следва да се установи в съответствие с националното законодателство на държавите-членки и със задълженията им съгласно международното право.

               (13)

               Държавите-членки следва да предоставят на Комисията информация за изпълнението на настоящата директива, с цел да дадат възможност на Комисията да оцени нейния ефект.

               (14)

               Тъй като целите на настоящата директива не могат да бъдат постигнати в достатъчна степен от държавите-членки, а поради презграничния характер на вредите, които могат да бъдат причинени от съответното поведение, могат да бъдат постигнати по-добре на общностно равнище, Общността може да приеме мерки в съответствие с принципа на субсидиарност, уреден в член 5 от Договора. В съответствие с принципа на пропорционалност, уреден в същия член, настоящата директива не надхвърля необходимото за постигането на тези цели.

               (15)

               Настоящата директива спазва основните права и съблюдава принципите, признати в член 6 от Договора за Европейския съюз и отразени в Хартата на основните права на Европейския съюз.

               (16)

               В съответствие с точка 34 от Междуинституционалното споразумение за по-добро законотворчество (6), държавите-членки се насърчават да изготвят за себе си и в интерес на Общността свои собствени таблици, които, доколкото е възможно, илюстрират съответствието между настоящата директива и мерките за нейното транспониране, и да ги направят обществено достояние.

               (17)

               Следователно Директива 2005/35/ЕО следва да бъде съответно изменена,

         ПРИЕХА НАСТОЯЩАТА ДИРЕКТИВА:
   Член 1
   Изменения на Директива 2005/35/ЕО
   Директива 2005/35/ЕО се изменя, както следва:

               1.

               Заглавието се заменя със следното:

               2.

               Член 1, параграф 1 се заменя със следното:
               „1.   Целта на настоящата директива е да включи в правото на Общността международни стандарти относно замърсяването от кораби и да гарантира, че на лицата, отговорни за изхвърлянето на замърсяващи вещества, се налагат подходящи санкции, включително наказателноправни санкции, с оглед подобряване на морската безопасност и подобряване на опазването на морската среда срещу замърсяване от кораби.“

               3.

               В член 2 се добавя следната точка:

                           „5.

                           „Юридическо лице“ означава всяко правно образувание, което притежава такъв статус съгласно приложимото национално право, с изключение на държавите или органите на публична власт, които упражняват държавна власт, както и на публичните международни организации.“

               4.

               Членове 4 и 5 се заменят със следното:
               „Член 4
               Нарушения
               1.   Държавите-членки гарантират, че изхвърлянето на замърсяващи вещества от корабите, включително маловажните случаи на такова изхвърляне, в което да било от пространствата, посочени в член 3, параграф 1, се счита за нарушение, ако е извършено умишлено, самонадеяно или при груба небрежност.
               2.   Всяка държава-членка предприема необходимите мерки, за да гарантира, че всяко физическо или юридическо лице, което е извършило нарушение по смисъла на параграф 1, може да бъде подведено под отговорност за това нарушение.
               Член 5
               Изключения
               1.   Изхвърлянето на замърсяващи вещества в което да било от пространствата, посочени в член 3, параграф 1, не се счита за нарушение, ако отговаря на условията, предвидени в приложение I, правила 15, 34, 4.1 или 4.3 или в приложение II, правила 13, 3.1.1 или 3.1.3 към Марпол 73/78.
               2.   Изхвърлянето на замърсяващи вещества в което да било от пространствата, посочени в член 3, параграф 1, букви в), г) и д), не се счита за нарушение на собственика, капитана или екипажа, ако отговаря на условията, предвидени в приложение I, правило 4.2 или в приложение II, правило 3.1.2. към Марпол 73/78.“

               5.

               След член 5 се вмъкват следните членове:
               „Член 5а
               Престъпления
               1.   Държавите-членки гарантират, че нарушенията по смисъла на членове 4 и 5 се считат за престъпления.
               2.   Параграф 1 не се прилага за маловажни случаи, когато извършеното деяния не причинява влошаване на качеството на водата.
               3.   Повтарящите се маловажни случаи, които поотделно не водят до влошаване на качеството на водата, но в своята съвкупност водят до такова влошаване, се считат за престъпление, ако са извършени умишлено, самонадеяно или при груба небрежност.
               Член 5б
               Подбудителство и помагачество
               Държавите-членки гарантират, че подбудителството и помагачеството към извършването на умишлено престъпление, посочено в член 5а, параграфи 1 и 3, се наказва като престъпление.“

               6.

               Член 8 се заменя със следното:
               „Член 8
               Санкции
               Всяка държава-членка предприема необходимите мерки, за да гарантира, че нарушенията по смисъла на членове 4 и 5 се наказват с ефективни, пропорционални и възпиращи санкции.“

               7.

               След член 8 се вмъкват следните членове:
               „Член 8а
               Санкции срещу физически лица
               Всяка държава-членка предприема необходимите мерки, за да гарантира, че престъпленията, посочени в член 5а, параграфи 1 и 3 и член 5б, се наказват с ефективни, пропорционални и възпиращи санкции.
               Член 8б
               Отговорност на юридически лица
               1.   Всяка държава-членка предприема необходимите мерки, за да гарантира, че от юридическите лица може да се търси отговорност за престъпленията, посочени в член 5а, параграфи 1 и 3 и член 5б, извършени в тяхна полза от всяко физическо лице, действащо самостоятелно или като част от орган на юридическото лице, което има ръководно положение в юридическото лице, въз основа на:

                           а)

                           право да представлява юридическото лице,

                           б)

                           пълномощие да взема решения от името на юридическото лице, или

                           в)

                           пълномощие да упражнява контрол в юридическото лице.

                     2.   Всяка държава-членка също така гарантира, че от юридическо лице може да се търси отговорност, когато липсата на надзор или контрол от физическо лице, посочено в параграф 1, е направила възможно извършването на престъпление, посочено в член 5а, параграфи 1 и 3 и в член 5б, в полза на юридическото лице от физическо лице, което му е подчинено.
               3.   Отговорността на юридическите лица по параграфи 1 и 2 не изключва наказателно преследване срещу физически лица, участвали като извършители, подбудители или помагачи в извършването на престъпления, посочени в член 5а, параграфи 1 и 3 и в член 5б.
               Член 8в
               Санкции срещу юридически лица
               Всяка държава-членка предприема необходимите мерки, за да гарантира, че юридическо лице, от което се търси отговорност съгласно член 8б, се наказва с ефективни, пропорционални и възпиращи санкции.“

         Член 2
   Транспониране
   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива до 16 ноември 2010 г. Те незабавно съобщават на Комисията текста на тези разпоредби.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Влизане в сила
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати
   Адресати на настоящата директива са държавите-членки.

      Съставено в Страсбург на 21 октомври 2009 година.

            За Европейския парламент

            Председател

         J. BUZEK

            За Съвета

            Председател

         C. MALMSTRÖM

      (1)  ОВ C 77, 31.3.2009 г., стр. 69.

      (2)  Становище на Европейския парламент от 5 май 2009 г. (все още непубликувано в Официален вестник) и Решение на Съвета от 14 септември 2009 г.

      (3)  ОВ L 255, 30.9.2005 г., стр. 11.

      (4)  Дело C-440/05 Комисия/Съвет, Сборник 2007 I, стр. 9097.

      (5)  ОВ L 255, 30.9.2005 г., стр. 164.

      (6)  ОВ C 321, 31.12.2003 г., стр. 1.


title: Директива 2012/40/ЕС на Комисията от 26 ноември 2012 година за поправяне на приложение I към Директива 98/8/ЕО на Европейския парламент и на Съвета относно пускането на пазара на биоциди  текст от значение за ЕИП

text:
               27.11.2012

               BG

               Официален вестник на Европейския съюз

               L 327/26

         ДИРЕКТИВА 2012/40/ЕС НА КОМИСИЯТА
   от 26 ноември 2012 година
   за поправяне на приложение I към Директива 98/8/ЕО на Европейския парламент и на Съвета относно пускането на пазара на биоциди
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1), и по-специално член 16, параграф 2, алинея втора от нея,
   като има предвид, че:

               (1)

               В Директива 2009/91/ЕО на Комисията от 31 юли 2009 г. за изменение на Директива 98/8/ЕО на Европейския парламент и на Съвета за включване в приложение I към нея на динатриевия тетраборат като активно вещество (2), динатриевият тетраборат е определен с три CAS номера, съответстващи на три различни форми на веществото. Тези CAS номера се основават на доклад, подаден в Комисията от Нидерландия на 7 юли 2006 г. и утвърден от Постоянния комитет по биоцидите на 20 февруари 2009 г.

               (2)

               Нидерландия е информирала Комисията, че посоченият в първоначалния доклад CAS номер на пентахидратната форма е неверен и е подала в Комисията ревизиран доклад, в който е посочено, че верният CAS номер за тази форма е 12179-04-3. Ревизираният доклад бе утвърден от Постоянния комитет по биоцидите на 25 май 2012 г.

               (3)

               По тази причина приложение I към Директива 98/8/ЕО следва да бъде съответно поправено.

               (4)

               Мерките, предвидени в настоящата Директива, са в съответствие със становището на Постоянния комитет по биоцидите,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 98/8/ЕО се изменя в съответствие с приложението към настоящата директива.
   Член 2
   1.   Държавите членки следва не по-късно от 31 март 2013 г. да въведат в действие съответни законови, подзаконови и административни разпоредби, необходими за постигане на съответствие с настоящата директива. Те следва незабавно да съобщят на Комисията текста на тези разпоредби.
   При приемането им от държавите членки, тези разпоредби следва да съдържат позоваване на настоящата директива или да са съпроводени от такова позоваване при официалното им публикуване. Начинът на позоваване се определя от държавите членки.
   2.   Държавите членки следва да съобщават на Комисията текста на основните разпоредби от националното законодателство, приемани от тях в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 26 ноември 2012 година.

            За Комисията

            Председател

         José Manuel BARROSO

      (1)  ОВ L 123, 24.4.1998 г., стр. 1.

      (2)  ОВ L 201, 1.8.2009 г., стр. 39.

      ПРИЛОЖЕНИЕ
      В приложение I към Директива 98/8/ЕО третата колона на вписването с № 24 се заменя със следното:
      Наименование по IUPAC
      Идентификационни номера

         „динатриев тетраборат
         ЕО №: 215-540-4
         CAS № (безводна форма): 1330-43-4
         CAS № (пентахидрат): 12179-04-3
         CAS № (декахидрат): 1303-96-4“